JHB-brand: Polisie ondersoek brandstigting ná vier se doodDie Cape York-gebou in Johannesburg Die Johannesburgse polisie ondersoek ŉ saak van brandstigting nadat ŉ brand oor die naweek by ŉ gebou in die middestad uitgebreek en die lewens van drie volwassenes en ŉ baba geëis het. Sibongile Mnguni, ŉ polisiewoordvoerder, het aan eNews Channel Africa gesê die polisie vermoed die brand is Saterdagoggend met opset gestig. Teen Sondagaand was niemand nog in verband met die voorval in hegtenis geneem nie. Mnguni het gesê die liggame van twee volwassenes en ŉ baba is in die puin van die woonstelblok op die hoek van Jeppe- en Nuggetstraat opgespoor. Die derde persoon het deur ŉ venster uit die brandende gebou gespring en is onderweg na die hospitaal dood. Lees ook: JHB-brand: Petrol moontlik die oorsaak Vier sterf in JHB-brand Twee in brandende gebou vasgekeer